OpenLLM-France/wikimedia huggingface dataset:
# Clifton McNeely

Clifton McNeely (Greenwood, Texas, 22 de juny de 1919 - Irving, Texas, 26 de desembre de 2003) fou un jugador i entrenador de bàsquet nord-americà recordat per ser el primer jugador a aparèixer com a número 1 en el Draft de l'NBA, competició que en aquells anys es denominava BAA. Malgrat això, mai va arribar a jugar com a professional.

## Trajectòria esportiva
### Universitat

Després de servir en el Cos Aeri de l'Exèrcit dels Estats Units durant la Segona Guerra Mundial, els seus anys col·legials els va passar jugant amb els Rams de la Universitat de Texas Wesleyan, on el 1947 va liderar al país en anotació, sent triat All-American. Anys més tard seria inclòs en els Salons de la Fama de Texas High School, Panhandle Sports i Texas Wesleyan University.
Va ser triat com a número 1 del Draft de la BAA de 1947 per Pittsburgh Ironmen, però mai va arribar a jugar com a professional.

## Vida posterior

Després de renunciar a jugar com a professional i casar-se amb la seva dona, Peggy Jean Gallagher, va entrenar durant 13 anys a Pampa High School, portant a l'equip a disputar el campionat estatal en sis ocasions, i guanyant-lo en 4. El gimnàs de l'escola es denomina McNeely Fieldhouse en el seu honor. Posteriorment va exercir diversos càrrecs en altres instituts fins que es va retirar definitivament el 1985.
Va morir el 26 de desembre de 2003 a la seva residència d'Irving (Texas).

## Referències

* 1 2 amarillo.com Obituaries: Clifton McNeely 12/29/03, consultat l'octubre de 2008
* ↑ Clifton McNeely 1919-2003, consultat l'octubre de 2008
* ↑ thedraftreview.com 1947 BAA DRAFT, consultat l'octubre de 2008

## Enllaços externs

* Pàgina de McNeely a Hoopedia
# Referèndum estatutari a Catalunya de 1931

El referèndum per l'aprovació de l'Estatut de Núria se celebrà a Catalunya el 2 d'agost de 1931. Hi participà aproximadament un 75% del cens, format per homes adults de més de 25 anys (sufragi masculí adult), i el resultat fou afirmatiu en un 99%. Les dones, que no podien votar segons la llei, reuniren unes 400.000 signatures d'adhesió a l'Estatut de Núria.
Posteriorment a la redacció de l'avantprojecte, aquest fou aprovat successivament per la diputació provisional, per la Generalitat i per la població del Principat. La consulta es portà a terme en dues fases, el 26 de juliol el text de Núria va ser aprovat per 1.063 municipis catalans (un 98% del total); i el 2 d'agost de 1931, el poble català es pronunciava a favor de l'Estatut amb un 75% de participació, i 595205 vots a favor (un 99% del cens) per només 3286 en contra.

## Referències

* 1 2 «Referèndum estatutari a Catalunya de 1931». Gran Enciclopèdia Catalana. Barcelona: Grup Enciclopèdia Catalana.
* 1 2 «1931: Referèndum de l'Estatut». 20 minutos, 05-06-2006.
* ↑ «La Generalitat provisional i l'Estatut d'Autonomia de 1932». Ciències Socials en xarxa. Blogs Sapiens. [Consulta: 26 gener 2013].
# Roberto Figueroa

Roberto Figueroa (Montevideo, 20 de març de 1906 - ibídem, 24 de gener de 1989) fou un futbolista uruguaià destacat del període 1920-1930.

## Biografia

Va jugar amb l'equip de futbol Montevideo Wanderers FC al campionat de l'Uruguai.
Amb la selecció nacional del seu país va participar en el Campionat Sud-americà de 1927 i més endavant als Jocs Olímpics d'estiu de 1928, on va aconseguir la medalla d'or a Àmsterdam.

## Referències

* ↑ Uruguay - Record International Players a RSSSF (anglès)

## Enllaços externs

* Perfil a databaseolympics.com (anglès)
# Fontanals (Xert)

Fontanals o els Fontanals és un llogaret dins del terme municipal de Xert, Baix Maestrat.

## Particularitats

Aquesta caseria està situada a una altura de 540 m. Es troba al nord de Xert a l'altra banda de la Mola Murada. La població era d'uns 45 habitants abans de la Guerra Civil espanyola.
Fins a mitjans del segle segle xx la caseria de Fontanals estava habitada. Els xiquets i xiquetes del poble anaven a l'escola de l'Ermita de Sant Pere i Sant Marc de la Barcella que es troba no gaire lluny, uns 2 km a l'oest.
A causa de la presència de maquis oposats al règim franquista en les muntanyes del voltant, la Guardia Civil va turmentar periòdicament la població de Fontanals, acusant-los de subministrar refugi i aliments als guerrillers. Els maquis, a la vegada, també acusaven a la gent del poble de manca de cooperació. Finalment els habitants de Fontanals varen abandonar llur poble i es varen establir arreu.
Actualment la caseria està deshabitada. Hi havia unes quinze cases, de les quals només una ha estat reconstruïda. Aquesta casa és habitada ocassionalment, les altres cases es troben en estat de ruïna

## Bibliografia

* Francisco Segarra Capsir, Los maquis en el Maestrazgo, Antinea.

## Enllaços externs

* Xert - Excursionisme Arxivat 2011-09-28 a Wayback Machine. (castellà)
# Formigueret becllarg

El formigueret becllarg (Herpsilochmus longirostris) és una espècie d'ocell de la família dels tamnofílids (Thamnophilidae).

## Hàbitat i distribució

Habita el bosc obert i matolls de les terres baixes del nord de Bolívia i est del Brasil.

## Referències

* ↑ «Formigueret becllarg». Cercaterm. TERMCAT, Centre de Terminologia. Rev. 10/05/2021(català)
# Yiwu

Yiwu (xinès simplificat: 义乌; xinès tradicional: 義烏; pinyin: Yìwū) és una ciutat de la província de Zhejiang. Des del 1982 ha sigut un lloc de comerç important, arribant a ser el lloc des d'on s'exporten els objectes barats xinesos arreu del món.

## Història

El 220 aC, la població va ser fundada. La feina de venedors ambulats que venien sucre morè per plomes de pollastres ha ocupat un lloc important en l'economia del lloc fins al punt que quan la Xina es convertí en una república, hi havia una organització formada per 7.000 venedors ambulats.
Amb les reformes econòmiques de Deng Xiaoping iniciades el 1979, la ciutat va ser l'escenari dels primers mercats que floriren a l'estat xinès.
El 1982 va ser designada pel govern xinès com una "ciutat del xicotet comerç". En el temps s'ha convertit en el punt d'exportació mundial dels productes xinesos barats. El 2010 hi havia "20 grans superfícies amb 58.000 tendes que ocupen 2,6 millones de metres quadrats representant "30.000 fàbriques i 10.000 distribuïdores majoristes". És des d'aleshores la capital dels productes d'imitació falsificada.
Des del 2014 la línia de ferrocarril Yiwu-Madrid parteix de Yiwu fins a Madrid.
El 2015 hi havia una població d'1,2 milions de persones.

## Demografia

La ciutat està plena de gents estrangeres, principalment africans i d'Orient Mitjà. És considerada la ciutat més tolerant de l'estat xinès.

## Referències

* 1 2 «La fábrica global del «todo a 100»». ABC, 27-08-2010 [Consulta: 13 gener 2018].
* 1 2 3 Dutta, Abhijit «Train from Yiwu: Connecting the world». The Hindu, 01-09-2018 [Consulta: 25 febrer 2019].
* 1 2 3 Dawber, Alistair «China to Spain cargo train: Successful first 16,156-mile round trip on world's longest railway brings promise of increased trade». Independent, 24-02-2015 [Consulta: 12 gener 2018].
* ↑ «Llega a Madrid desde China el «tren de la seda», la línea más larga del mundo». ABC, 09-12-2014 [Consulta: 13 gener 2018].

## Bibliografia

* Rui, Huaichuan «Yiwu: Historical transformation and contributing factors». History and Anthropology, 29, sup1, 20-09-2018, pàg. S14–S30. DOI: https://www.tandfonline.com/action/showCitFormats?doi=10.1080/02757206.2018.1516654.
* Belguidoum, Saïd; Pliez, Olivier «Yiwu: The Creation of a Global Market Town in China». Articulo, 12, 11-11-2014. DOI: 10.4000/articulo.2863.
# Pasaje a Venezuela

Pasaje a Venezuela és una pel·lícula espanyola de comèdia sobre l'emigració del 1957 dirigida per Rafael J. Salvia amb un guió coescrit per ell juntament amb Fernando Merelo i Ricardo Toledo. Fou rodada a Barcelona.

## Sinopsi

Andrés és un jove, ambiciós i somiador, gana molt poc diners treballant en un banc i que viu amb el seu pare i la seva germana. Un amic seu, que ha emigrat a Veneçuela, l'escriu i l'anima perquè segueixi el seu exemple. Tot i que està disposat a marxat, alguns fets demoren la seva marxa. Un dia coneix a l'autobús Carmen, una noia amb la que podria tenir una relació si es quedés, i per altra Tomás Cervera, un assentador del Port de Barcelona, li proposa un negoci venent caixes de peix que l'obliga a deixar el treball al banc.

## Referències

* Simone Bach ... Carmen Alfaro
* Jesús Colomer ... Matías
* Miguel Fleta ... Sebastián
* Estanis González ... Empleat del banc
* María Martín ... Germana d'Andrés
* José Luis Ozores ... Andrés
* Gustavo Re ... Comerciant de peix
* José Sazatornil... Tomás Cervera

## Recepció

El guió de la pel·lícula va rebre un premi als Premis del Sindicat Nacional de l'Espectacle de 1954.

## Referències

* ↑ Pasaje a Venezuela, abc.es
* ↑ Pasaje a Venezuela a sensacine-com
* ↑ Concesión de los premios Cinematográficos del Sindicato Nacional del Espectáculo, ABC, 30 de gener de 1955
# Mibu no Tadami

    En aquest nom japonès, el cognom és Mibu.
Mibu no Tadami (壬生忠見) fou un poeta yamato-uta i noble japonés de mitjan període Heian (s. X). Fou designat membre dels trenta-sis poetes immortals i un dels seus poemes s'inclogué en la famosa antologia Hyakunin Isshu. El seu pare, Mibu no Tadamine, també fou un distingit poeta. Els seus poemes es troben en algunes antologies imperials. També té una col·lecció personal de poesia coneguda com Tadamishū (忠見集).

## Bibliografia

* Peter McMillan (2008) One hundred poets, one poem each: a translation of the Ogura Hyakunin Isshu. New York: Columbia University Press. ISBN 978-0-231-14398-1.

## Enllaços externs

* Poemes de Mibu no Tadami {en japonés).
# Clifton Forge

Clifton Forge és una població dels Estats Units a l'estat de Virgínia. Segons el cens del 2000 tenia 4.289 habitants.

## Demografia

Segons el cens del 2000, Clifton Forge tenia 4.289 habitants, 1.841 habitatges, i 1.146 famílies. La densitat de població era de 535,9 habitants per km².
Dels 1.841 habitatges en un 26,1% hi vivien nens de menys de 18 anys, en un 43,4% hi vivien parelles casades, en un 14,9% dones solteres, i en un 37,7% no eren unitats familiars. En el 34,4% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,1% tenia menys de 18 anys, un 6,7% entre 18 i 24, un 25,4% entre 25 i 44, un 23,2% de 45 a 60 i un 23,7% 65 anys o més.
L'edat mediana era de 43 anys. Per cada 100 dones de 18 o més anys hi havia 74 homes.
La renda mediana per habitatge era de 26.090 $ i la renda mediana per família de 31.509 $. Els homes tenien una renda mediana de 27.829 $ mentre que les dones 21.039 $. La renda per capita de la població era de 15.182 $. Entorn del 15,1% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clifton Forge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Clifton Forge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Ratolí marsupial vermell

El ratolí marsupial vermell (Dasykaluta rosamondae) és un marsupial carnívor nocturn. Viu a les zones àrides d'Austràlia Occidental. Mesura 9-11 cm de llarg i pesa 20-40 grams. Viu uns tres anys en captivitat.

## Referències

Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Roberto Fortunato

Roberto Fortunato (Borgosesia, província de Vercelli, Piemont, 12 de juny de 1964) va ser un ciclista italià. Va competir com amateur, i el 1987 es proclamà campió del món en contrarellotge per equips.

## Palmarès

* 1987
** Campió del món per equips de contrarellotge de 100 km en ruta, amb Flavio Vanzella, Eros Poli i Mario Scirea
** Vencedor d'una etapa del Giro de les Regions

## Enllaços externs

* Fitxa a sitiodeciclismo.net
* Fitxa a museociclismo.it
# Zambèzia

«Zambèzia» té aquests significats:
* Regió i districte històric de Moçambic, vegeu Districte de Zambèzia
* Districte i província de Moçambic, vegeu Zambézia
# Francis Alÿs

Francis Alÿs (nascut Francis de Smedt, Anvers, 1959) és un artista belga establert a Mèxic. El seu treball se situa en l'espai interdisciplinari de la pràctica social i política de l'art i l'arquitectura.

## Biografia

Va néixer a Anvers i es va criar al Pajottenland del Brabant Flamenc. Va cursar estudis d'Arquitectura a l'Institut supérieur d'architecture Saint-Luc a Tournai durant el període 1978-1983 i d'Història de l'Arquitectura a Venècia al període 1983-1986 a l'IUAV.
Després del terratrèmol que va assolar la Ciutat de Mèxic el 1985, s'hi va traslladar per col·laborar en la reconstrucció i va quedar fascinat per la ciutat, per la qual cosa va decidir establir-s'hi. Des de llavors Francis Alÿs viu i treballa a Mèxic DF. A partir de llavors va començar a desenvolupar la seva carrera com a artista i va deixar de banda la pràctica de l'arquitectura stricto sensu.
Alÿs treballa en diferents suports, com el vídeo, la fotografia i la performance. Conceptualment el seu treball està íntimament lligat a la seva forma de conèixer i reconèixer la ciutat: l'exploració de la ciutat a través del passeig constitueix el fil conductor del plantejament de molta part de la seva obra.
Alÿs ha participat amb la seva obra en nombrosos esdeveniments artístics, com les biennals de L'Havana, Venècia, Lima i Santa Fe, i el seu treball s'ha mostrat en museus i galeries d'Europa i Amèrica.
Va preparar una important mostra individual en el Museo de Arte Moderno de la Ciutat de Mèxic a finals dels noranta. Recentment ha exposat en el Museo Nacional Centro de Arte Reina Sofía de Madrid, al Centro nazionale per le arti contemporanee a Roma, a la Kunsthaus de Zürich i al Museum of Modern Art de Nova York.

## Referències

* ↑ «Francis Alÿs à la Tate Modern». La Libre Belgique (diari), 23-06-2010.
* ↑ Alastair Smart (13 agost 2010), Francis Alÿs at Tate Modern The Telegraph.
* ↑ Carlos, Basualdo. "Head to Toes: Francis Alys's Paths of Resistance." ArtForum (April 1999).
* ↑ «Alÿs, Francis». web. MACBA. [Consulta: 23 abril 2015].
# ¿Qué hace una chica como tú en un sitio como este?

¿Qué hace una chica como tú en un sitio como este? és una pel·lícula de cinema espanyola de thriller costumista amb tocs de comèdia dirigida el 1978 per Fernando Colomo amb guió coescrit amb Jaime Chávarri. És protagonitzada per Carmen Maura i pretén mostrar la nova "fauna nocturna" de la incipient movida madrileña.

## Argument

Rosa és una dona de mitjana edat (Carmen Maura) que veu com la seva vida canvia de manera radical quan es divorcia del seu marit Jorge (Félix Rotaeta) i coneix a un jove rocker. Malgrat les seves diferències, els dos viuen emocionants situacions en la nit madrilenya.

## Repartiment

* Carmen Maura - Rosa
* Concha Grégori - Mari
* Félix Rotaeta - Jorge
* Héctor Alterio
* Kiti Mánver - Empleada perruqueria
* Joaquín Hinojosa
* José Lage - Toni

## Comentaris

Pel·lícula impactant de la dècada dels 70 amanida amb la música del grup de rock Burning. Pedro Almodóvar apareix com a extra i se'l pot distingir en diverses escenes.

## Premis
### 34a edició de les Medalles del Cercle d'Escriptors Cinematogràfics

| Categoria | Candidat | Resultat |
| Millor música | Luis de Pablo | Guanyador |

## Referències

* ↑ ¿Qué hace una chica como tú en un sitio como éste? a ABCplay
* ↑ La nueva fauna urbana en "Qué hace una chica como tú...", El País, 26 de setembre de 1978
* ↑ La intrahistoria de '¿Qué hace una chica como tú en un sitio como este?', Aragçon Cultura
* ↑ «Concedidos los premios del Círculo de Escritores Cinematográficos». ABC [Madrid], 19-05-1979, p. 51 [Consulta: 28 desembre 2019].

## Enllaços externs

* ¿Qué hace una chica como tú en un sitio como este? a Historia de nuestro cine
# Partícula elemental

En física, una partícula elemental o partícula fonamental és qualsevol de les unitats bàsiques constituents de la matèria, no formades per altres unitats i considerades indivisibles segons els coneixements actuals. Val a dir que moltes partícules que antigament es consideraven fonamentals, com ara el protó o el neutró, avui en dia es consideren compostes. Actualment, les partícules elementals i les seves interaccions queden establertes per l'anomenat model estàndard de física de partícules.

## Model estàndard de la física

Segons la teoria acceptada actualment, el model estàndard, les partícules fonamentals es poden classificar d'acord amb:
* Leptons. Tenen espín 1/2.
** Electró, muó, tauó. Tenen càrrega elèctrica -e.
** Neutrins. No tenen càrrega elèctrica.
* Quarks. N'hi ha de 6 tipus, anomenats sabors (u, d, s, c, t, b). No es presenten mai sols, sinó formant partícules compostes. Tenen espín 1/2, i càrrega elèctrica fraccionària.
* Partícules portadores de les interaccions. Tenen espín sencer i càrrega elèctrica zero (excepte el bosó W, que té càrrega elèctrica de +-e).
** Fotó. Portador de la interacció electromagnètica.
** Gluó. Portador de la interacció forta.
** Bosons W i Z. Portadors de la interacció feble.
** Gravitó. Portador de la interacció gravitatòria. (Especulació teòrica.)
* Partícula de Higgs. Té espín zero.
Les partícules subatòmiques compostes es classifiquen en:
* Barions. Formats per l'agregació de 3 quarks, anomenats també quarks de valència. Els barions més importants són:
** Protó. Té càrrega +e.
** Neutró. Té càrrega zero (elèctricament neutre).
* Mesons. Formats per 2 quarks de valència.
Els barions i els mesons formen la família dels hadrons.
Per a cada partícula, trobem la seva corresponent antipartícula, amb igual massa i espín però amb totes les càrregues de signe oposat.
Els protons, neutrons, i electrons són les partícules que es combinen entre si per formar els àtoms, amb els quals està formada tota la matèria habitual.
Segons la física estadística, les partícules es divideixen en:
* fermions: es caracteritzen per tenir espín semienter i, per tant, compleixen el principi d'exclusió de Pauli (vegeu: estadística de Fermi-Dirac).
* bosons: es caracteritzen per tenir espín enter i, per tant, per seguir l'estadística de Bose-Einstein.

## Referències

* ↑ «Partícula elemental». Gran Enciclopèdia Catalana. Barcelona: Grup Enciclopèdia Catalana.
* ↑ Veltman, Martinus. Facts and Mysteries in Elementary Particle Physics. World Scientific, 2003, p. 13. ISBN 981238149X.
* ↑ Braibant, S.; Giacomelli, G.; Spurio, M. Particles and Fundamental Interactions: An Introduction to Particle Physics. Springer, 2009, p. 313-314. ISBN 978-94-007-2463-1.
Plantilla:Infotaula composició de la matèria
# Retroalimentació positiva

La realimentació positiva (en anglès: positive feedback) és un dels mecanismes de realimentació pel qual els efectes o sortides d'un sistema causen efectes acumulatius a l'entrada, en contrast amb la realimentació negativa on la sortida causa efectes sustractius a l'entrada.
És un procés que ocorre en una retroalimentació del tipus feedback loop (bucle retroactiu o llaç de retroacció) en la qual els efectes d'una petita pertorbació en un sistema inclouen un increment de la magnitud de la pertorbació total.
Contràriament al que es pot creure, la realimentació positiva, no sempre és desitjable, donat que l'adjectiu positiu, es refereix al mecanisme de funcionament, no al resultat. En els sistemes la realimentació és la que defineix l'equilibri que pot donar-se. Per exemple amb la realimentació positiva, difícilment s'assoleixen punts d'equilibri estable.
És possible identificar la realimentació positiva en sistemes de la natura com el clima, la biosfera, com també en sistemes tancats creats pels humans com l'economia, la societat i els circuits electrònics.

## Referències

* 1 2 realimentación-positiva|realimentación positiva|fechaacceso=18 de maig de 2014
* ↑ Ben Zuckerman and David Jefferson. Human Population and the Environmental Crisis. Jones & Bartlett Learning, 1996, p. 42. ISBN 9780867209662.
# Roca Roja (Benifallet)

La Roca Roja és una muntanya de 630 metres que es troba al municipi de Benifallet, a la comarca catalana del Baix Ebre. Al seu vessant cap a l'Ebre hi ha el jaciment ibèric Castellot de la Roca Roja, un dels més ben conservats de Catalunya.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Roca Roja (Benifallet)». Gran Enciclopèdia Catalana. Barcelona: Grup Enciclopèdia Catalana.
* ↑ «El Castellot de la Roca Roja». Terres de l'Ebre, 27-08-2015. [Consulta: 6 octubre 2021].
# Águilas Fútbol Club

Águilas Fútbol Club és un club de futbol espanyol amb seu a Águilas, a la comunitat autònoma de la Regió de Múrcia. Fundat l'any 2010, el club juga a Segona Divisió RFEF – Grup 5, celebrant els partits a casa a l'Estadi El Rubial, amb una capacitat per a 4.000 seients.

## Història

L'any 2010, l'Águilas Club de Fútbol es va dissoldre a causa de grans deutes. Uns mesos després, els aficionats de l'Águilas CF van fundar l'Águilas FC i van comprar la plaça del CD Alquerías a la cinquena divisió.

## Temporada a temporada

| Temporada | Nivell | Divisió | Lloc |
| 2010–11 | 5 | Pref. Aut. | 1r |
| 2011–12 | 4 | 3a | 2n |
| 2012–13 | 4 | 3a | 12è |
| 2013–14 | 4 | 3a | 3r |
| 2014–15 | 4 | 3a | 4t |
| 2015–16 | 4 | 3a | 2n |
| 2016–17 | 4 | 3a | 3r |
| 2017–18 | 4 | 3a | 7è |
| 2018–19 | 4 | 3a | 6è |
| 2019-20 | 4 | 3a | 16è |
| 2020-21 | 4 | 3a | 2n / 1r |
| 2021–22 | 4 | 2a RFEF | |
* 1 temporada a Segona Divisió RFEF
* 10 temporades a Tercera Divisió

## Palmarès

* Preferent Autonòmica
    Guanyadors: 2010–11
* Tercera Divisió
    Subcampions: 2011–12, 2015–16

## Referències

* ↑ El Águilas FC ocupa el hueco del equipo antiguo laverdad.es

## Enllaços externs

* Web oficial (en castellà)
# Paul Möhring

Paul Heinrich Gerhard Möhring (també dit Paul Mohr; 21 de juliol de 1710, Jever – 28 d'octubre de 1792) va ser un metge, zoòleg i botànic alemany.
Möhring va ser el metge del Príncep d'Anhalt. L'any 1752 publicà Avium Genera, un intent de classificació de les espècies d'ocells.
Estudià medicina a Danzig i a Wittenberg. Va entablir correspondència amb Albrecht von Haller, Lorenz Heister, Carl Linnaeus, Hans Sloane i Paul Gottlieb Werlhof. El gènere de plantes cariofil·làcies Moehringia, establert per Linnaeus, el recorda.

## Obres principals

* "De inflammationis sanguineae theoria mechanica", 1733.
* "Historiae medicinales", 1739.
* "Avium genera", 1752.
* Geslachten der Vogelen 1758.

## Referències

* ↑ ADB:Möhring, Paul Heinrich Gerhard @ Allgemeine Deutsche Biographie
* ↑ WorldCat Identities Publications by Möhring.
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* IPNI List of plants described by Paul Möhring.